شمالی امریکہ کی فقہ کونسل

شمالی امریکا کی فقہ کونسل مسلمان کی ایک فقہی انجمن ہے جو شمالی امریکا کے براعظم میں اسلامی قانون کی تشریح کرتی ہے، اسے شروع میں ISNA فقہی کمیٹی کے نام سے جانا جاتا تھا۔ اس ادارے کی بنیاد 1986 میں رکھی گئی تھی جس کا مقصد مغرب میں اسلامی قانون کو اپنانے کے لیے قانونی طریقہ کار تیار کرنا تھا۔ یہ کونسل شمالی امریکا میں رہنے والے مسلمانوں کے لیے دینی مسائل کی شرعی رہنمائی فراہم کرتی ہے اور ان کے روزمرہ مسائل کو شریعت کے مطابق حل کرنے کی کوشش کرتی ہے۔

ادارے کی ویب گاہ کے مطابق فقہی کونسل نے اپنی ابتدا 1960 کی دہائی میں قائم ہونے والی اس وقت کی مسلم اسٹوڈنٹ ایسوسی ایشن آف ریاست ہائے متحدہ امریکا اور کینیڈا کی مذہبی امور کمیٹی سے کی۔  1980 میں شمالی امریکا کی اسلامی سوسائٹی کے قیام کے بعد مذہبی امور کمیٹی شمالی امریکا کی اسلامک سوسائٹی کی فقہی کمیٹی میں تبدیل ہوئی اور بالآخر 1986 میں شمالی امریکا کی فقہی کونسل میں تبدیل ہو گئی ۔

 تاریخ 
کونسل کی جڑیں 1960ء کی دہائی میں مسلم سٹوڈنٹ ایسوسی ایشن آف دی یونائیٹڈ سٹیٹس اینڈ کینیڈا کی ریلیجیئس افیئرز کمیٹی سے ملتی ہیں۔ 1980ء میں اسلامی سوسائٹی آف نارتھ امریکا (ISNA) کے قیام کے بعد یہ کمیٹی آئی ایس این اے فقہی کمیٹی میں تبدیل ہوئی اور 1986ء میں آزاد فقہی کونسل آف نارتھ امریکا کی شکل اختیار کر گئی۔

کونسل کے 20 اراکین فتاوی جاری کرتے ہیں، تنازعات حل کرتے ہیں اور اسلامی عقائد سے متعلق سوالات کے جواب دیتے ہیں۔ اس کے آئین کے مطابق کونسل کا بنیادی مقصد یہ ہے کہ شمالی امریکی مسلمانوں کے لین دین، معاہدات، منصوبوں اور تجاویز کو شریعت کے دائرے میں رکھا جائے اور انھیں شریعت کے مطابق مشورہ دیا جائے۔ کونسل کے فتاوی کسی کو پابند نہیں کرتے بلکہ عوام الناس کی رہنمائی کے لیے ہوتے ہیں۔

 اہم فتاوی 
جولائی 2005ء میں کونسل نے ایک فتوی جاری کیا جس میں کہا گیا کہ شہریوں کے خلاف تمام قسم کی دہشت گردی حرام ہے۔ مسلمانوں کے لیے دہشت گردی میں ملوث کسی کی مدد کرنا حرام ہے اور تمام مسلمانوں پر فرض ہے کہ وہ شہریوں کی حفاظت کے لیے قانون نافذ کرنے والوں سے تعاون کریں۔ کونسل نے امریکا میں سزائے موت پر عارضی پابندی کا مطالبہ کیا کیونکہ شریعت کے تحت سزائے موت کے لیے ضروری شرائط زیادہ تر مقدمات میں پوری نہیں ہوتیں ۔ کونسل نے ایک فتوی میں واضح کیا کہ ارتداد از خود کسی مقررہ سزا، خاص طور پر سزائے موت کا جواز نہیں بنتا۔ فتوی میں کہا گیا کہ قرآن و سنت سے یہ بات واضح ہے کہ ارتداد کی وجہ سے کوئی ثابت شدہ حد نہیں ہے۔

 کمیٹی اور اراکین 
ایگزیکٹو اراکین میں ڈاکٹر یاسر قادھی (چئیرمین) ڈاکٹر زینب الوانی (وائس چئیرمین) ڈاکٹر ذو الفقار علی شاہ (ایگزیکٹو ڈائریکٹر) ڈاکٹر مظمل ایچ صدیقی ڈاکٹر محمد قطنانی شیخ عمر خان شامل ہیں۔

کونسل کے دیگر اراکین میں ڈاکٹر عبد الباری مشال، شیخ عبد الرحمن خان، ڈاکٹر علی سلیمان علی، ڈاکٹر دینا عبد القادر، ڈاکٹر احسان بیگبی، ڈاکٹر جمال بداوی، ڈاکٹر جاسر عودہ، ڈاکٹر مدثر صدیقی، شیخ محمد نور عبد اللہ، شیخ مصطفیٰ عمر، ڈاکٹر اسامہ بہلول، شیخ سہیب ویب، ڈاکٹر تمارا گری، امام یحییٰ ہندی اور دیگر شامل ہیں۔